PSALM 107:28-30: Toe het hulle die HERE aangeroep in hul benoudheid; en uit hul angste het Hy hulle uitgelei. Hy het die storm ’n gesuis gemaak, en hulle golwe het stil geword. Toe was hulle bly, omdat dit rustig geword het, en Hy het hulle gelei na die hawe van hul begeerte.
Ons staan op die oomblik en kyk uit na droogte wat in Kaapstad heers. Daar is baie vrae, en baie mense soek antwoorde. Die Bybel sê God sal antwoord as jy Hom in die tyd van benoudheid aanroep.
Die Bybel sê met die storm op die see het dit so woes gegaan, die mense se eie wysheid het hulle in die steek gelaat.
Die droogte sal nie vir ewig aanhou nie. Kom, Kaapstad, kom ons dink terug en sien hoe die God van die hemel en die aarde al geantwoord het.